Lawrence Summers

Lawrence Henry Summers (født 1954) er en amerikansk professor i samfunnsøkonomi ved Harvard Universitys Kennedy School of Government. Summers var finansminister under Bill Clinton fra 1999 til 2001. Han var rektor ved Harvard fra 2001 til 2006. Fra januar 2009 til desember 2010 ledet han Barack Obamas økonomiske råd.

 Bakgrunn og karriere 
Summers ble født i New Haven i Connecticut i 1954. Han har jødisk bakgrunn, og kommer fra en familie av økonomer. Begge foreldrene var professorer ved Universitetet i Pennsylvania, og han er også nevø av to nobelprisvinnere i økonomi, Paul Samuelson og Kenneth Arrow.

Summers har en bachelorgrad i økonomi fra Massachusetts Institute of Technology (1975). I 1982 tok han doktorgraden ved Harvard, og allerede som 28-åring i 1983 fikk han fast ansettelse som professor samme sted, noe som gjør han til en av de yngste Harvard-professorer gjennom tidene. Som forsker har Summers konsentrert seg om makroøkonomi, mer spesifikt finansiell økonomi, arbeidsmarkeder og offentlige finanser. Summers har imidlertid også vært innom en rekke andre fagfelter.

I 1991 forlot Summers Harvard til fordel for stillingen som sjefsøkonom i Verdensbanken. Fra 1993 gikk han inn i det amerikanske finansdepartementet, der han gikk hele veien opp til stillingen som finansminister i 1999 hvor han var til Clinton gikk av i 2001.

Han returnerte deretter til Harvard hvor han ble valgt til rektor samme året. I januar 2005 holdt Summers en tale hvor han mente at kvinners underrepresentasjon kunne skyldes genetiske forhold.Remarks at NBER Conference on Diversifying the Science & Engineering Workforce  Harvard.edu, Tale ved NBER konferanse 14. januar 2005. Summers henviste til forskjellige undersøkelser som hadde vist at selv om kvinner gjennomsnittlig presterer omtrent like bra som menn i matematikk og naturfag så er de underrepresentert blant de som presterer på det aller høyeste nivået.Michael Dobbs: Harvard Chief's Comments on Women Assailed Washington Post, 19. januar 2005 Talen vakte sterke reaksjoner og ble gjenstand for mye kritikk.Marcella Bombardieri:Summers' remarks on women draw fire The Boston Globe, 17. januar 2005 Summers beklaget formuleringene raskt etterpåSara Rimer: Harvard President Apologizes Again for Remarks on Gender New York Times, 20. januar 2005, men det er antatt av talen sammen med kontroverser rundt medvirket til hans avgang i 2006.Alan Finder m.fl: President of Harvard Resigns, Ending Stormy 5-Year Tenure New York Times, 22. februar 2006

I januar 2009 ble Larry Summers utnevnt til leder av National Economic Council og ble dermed en av de viktigste utformerne av den økonomiske politikken under Barack Obama. Han gikk av fra posten på slutten av 2010 og returnerte til Harvard.Sheryl Gay Stolberg: Obama’s Economics Chief Is Set to Leave New York Times, 21. september 2010

 Kontrovers 
I 1991 skrev Summers en rapport for Verdensbanken der han tok til orde for at svært forurensende bedrifter ble flyttet til utviklingsland, grunnet at "helsekostnadene er lavere, mindre befolkede distrikter kan absorbere mer miljøforurensning, og befolkningen har andre politiske saker å bry seg om enn helse- og miljøskader som følge av forurensninger". Rapporten ble beskyld for å være "etisk forkastelig", og for å fremvise en "totalt likegyldig holdning overfor både miljøforandringer og verdens fattige".

 Referanser 

 Eksterne lenker 


 Treas.gov – Lawrence Summers (1999–2001) – Biografien til Summers hos U.S. Department of the Treasury.

Kategori:USAs finansministre
Kategori:Økonomer fra USA
Kategori:Personer tilknyttet Harvard
Kategori:Personer fra New Haven